Projekts

**Ministru kabineta noteikumu projekta “Noteikumi par tonnāžas nodokļa maksātāja statusa piešķiršanu un tonnāžas nodokļa deklarāciju” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Uzņēmumu ienākuma nodokļa likuma 17. panta otrā daļa un 20. panta 12. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Uzņēmumu ienākuma nodokļa likums stāsies spēkā 2018.gada 1.janvārī. Tas aizstās likumu “Par uzņēmumu ienākuma nodokli”, kas zaudēs spēku 2017.gada 31.decembrī. Līdz ar to spēku zaudēs saskaņā ar:1) likuma “Par uzņēmumu ienākuma nodokli” 2.1panta otro daļu izdotie Ministru kabineta 2002.gada 25.jūnija noteikumi Nr.271 “Noteikumi par tonnāžas nodokļa maksātāja statusa piešķiršanu iekšzemes uzņēmumam”;2) likuma “Par uzņēmumu ienākuma nodokli” 22.panta sesto daļu izdotie Ministru kabineta 2002.gada 25.jūnija noteikumi Nr.256 “Noteikumi par tonnāžas nodokļa deklarāciju”. Tādēļ nepieciešams izdot jaunus Ministru kabineta noteikumus atbilstoši Uzņēmumu ienākuma nodokļa likumā noteiktajam deleģējumam.Ministru kabineta noteikumu projekts “Noteikumi par tonnāžas nodokļa maksātāja statusa piešķiršanu un tonnāžas nodokļa deklarāciju” (turpmāk – noteikumu projekts) pēc būtības apvieno Ministru kabineta 2002.gada 25.jūnija noteikumus Nr.271 “Noteikumi par tonnāžas nodokļa maksātāja statusa piešķiršanu iekšzemes uzņēmumam” un Ministru kabineta 2002.gada 25.jūnija noteikumus Nr.256 “Noteikumi par tonnāžas nodokļa deklarāciju”. Noteikumu projektā no Ministru kabineta 2002.gada 25.jūnija noteikumiem Nr.271 “Noteikumi par tonnāžas nodokļa maksātāja statusa piešķiršanu iekšzemes uzņēmumam” netiek iekļauts 12.punkts, kurš noteica kārtību, kādā tonnāžas nodokļa maksātājs informēja Valsts ieņēmumu dienestu par īpašumā vai kopīpašumā esoša kuģa (tā daļas) atsavināšanu, par atteikšanos no berbouta līguma, berbouta līguma atcelšanu vai izbeigšanos, par atteikšanos no kuģu stratēģiskās, komerciālās, tehniskās vadīšanas un apkalpes komplektēšanas vadīšanas līguma, par kuģu stratēģiskās, komerciālās, tehniskās vadīšanas un apkalpes komplektēšanas vadīšanas līguma atcelšanu vai izbeigšanos, par grozījumiem minētajos līgumos un par jebkurām citām būtiskām izmaiņām, kas saistītas ar kritēriju izpildi tonnāžas nodokļa maksātāja statusa piešķiršanai. Šāda informēšanas kārtība nav nepieciešama, jo par nodokļa maksātāja darbību Valsts ieņēmumu dienesta rīcībā ir informācija, ko var iegūt no uzņēmuma gada pārskata un nodokļa deklarācijas.Noteikumu projekts nosaka: 1) kritērijus, pēc kuriem iekšzemes uzņēmuma veiktās darbības atzīstamas par kuģu stratēģisko, komerciālo un tehnisko vadīšanu un apkalpes komplektēšanas vadīšanu; 2) kārtību, kādā Valsts ieņēmumu dienests iekšzemes uzņēmumam piešķir tonnāžas nodokļa maksātāja statusu; 3) dokumentus, kādus iekšzemes uzņēmums iesniedz Valsts ieņēmumu dienestam tonnāžas nodokļa maksātāja statusa iegūšanai un nodokļa administrēšanas nodrošināšanai;4) tonnāžas nodokļa deklarācijas formu (pielikums).Uzņēmumu ienākuma nodokļa likums paredz īpašu nodokļa maksāšanas režīmu – tonnāžas nodokli, kuru var izvēlēties maksāt komercsabiedrība, kura izmanto kuģus starptautiskajos pārvadājumos vai ar to saistītās darbībās un kurai Valsts ieņēmumu dienests piešķīris tonnāžas nodokļa maksātāja statusu.Saskaņā ar Uzņēmumu ienākuma nodokļa likuma 2.panta sestās daļas 1.punktu, lai komercsabiedrība iegūtu tonnāžas nodokļa maksātāja statusu, tai ir jāizpilda šādi kritēriji: tā izmanto savus īpašumā, kopīpašumā vai turējumā uz berbouta līguma pamata esošos kuģus starptautiskajos pārvadājumos un ar to saistītās darbībās un veic Latvijā savai vai atbilstoši Uzņēmumu ienākuma nodokļa likuma 1.panta divpadsmitās daļas 4. un 5.punkta nosacījumiem citas personas saimnieciskajai darbībai nepieciešamās kuģu stratēģiskās, komerciālās, tehniskās un apkalpes komplektēšanas vadīšanas funkcijas.Noteikumu projekta 2., 3., 4. un 5.punktā ir noteiktas darbības, kuras atzīstamas par iekšzemes uzņēmuma kuģu stratēģisko, komerciālo, tehnisko vadīšanu un apkalpes komplektēšanas vadīšanu. Ar minētajos punktos ietverto norādi “kā arī veic pēc ekonomiskā satura un būtības līdzīgas darbības” tiek saprastas citas darbības, kas saistītas ar kuģa stratēģisko, komerciālo, tehnisko vadīšanu un apkalpes komplektēšanas vadīšanu (piemēram, iekšzemes uzņēmums nodrošina, lai komplektējamās apkalpes locekļu kvalifikācija un sertifikācija atbilstu piemērojamām starptautisko un nacionālo normatīvo aktu prasībām un lai apkalpes locekļi ir veikuši atbilstošu veselības pārbaudi, organizē apkalpes apmācības, nodrošina kuģošanas drošības un aizsardzības prasību ievērošanu kuģa darbībā un savlaicīgu kuģa sertifikātu saņemšanu un pagarināšanu, saskaņā ar kuģa īpašnieka norādījumiem uzrauga kuģa pārdošanu un nodošanu, kuģa īpašnieka vārdā veic vai saņem jebkurus pienākošos maksājumus saistībā ar kuģa darbību u.c.).Lai iegūtu tonnāžas nodokļa maksātāja statusu, komercsabiedrība iesniedz Valsts ieņēmumu dienestā dokumentus, kuri noteikti noteikumu projekta 6.punktā, tai skaitā arī notariāli apliecināta līguma kopiju par īpašumā, kopīpašumā vai turējumā uz berbouta līguma pamata esoša kuģa stratēģiskās, komerciālās, tehniskās vadīšanas un apkalpes komplektēšanas vadīšanas nodošanu citam uzņēmumam, ja iekšzemes uzņēmums pats neveic minētā kuģa vadīšanu (t.i., līgumu ar citu uzņēmumu par kuģa vadīšanu var noslēgt ne tikai par visiem kuģa vadīšanas veidiem kopā (par stratēģisko, komerciālo, tehnisko un apkalpes komplektēšanu), bet arī tikai par vienu vai dažiem no kuģa vadīšanas veidiem). Komercsabiedrība iesniedz noteikumu projekta 6.punktā noteiktos dokumentus Valsts ieņēmumu dienestā, lai iegūtu tonnāžas nodokļa maksātāja statusu, kā arī nodokļa administrēšanas nodrošināšanai. Noteikumu projekta 7.1. un 7.2.apakšpunktā ir ietverta informācija par dokumentiem, kuri jānorāda iesniegumā, tos iesniegumam nepievienojot.Valsts ieņēmumu dienests pieņem lēmumu par tonnāžas nodokļa maksātāja statusu piešķiršanu vai arī lēmumu par atteikumu piešķirt tonnāžas nodokļa maksātāja statusu atbilstoši Administratīvā procesa likumā noteiktajai kārtībai.Ja komercsabiedrība atbilst minētajiem kritērijiem, tai ir tiesības iegūt tonnāžas nodokļa maksātāja statusu un maksāt tonnāžas nodokli, un līdz ar to komercsabiedrībai nav jāmaksā uzņēmumu ienākuma nodoklis vispārējā kārtībā no kuģa izmantošanas starptautiskajos pārvadājumos un ar to saistītās darbībās. Tātad tonnāžas nodokļa maksātājs tonnāžas nodokļa deklarāciju iesniedz par pārskata gadu un aprēķināto tonnāžas nodokli pārskaita budžetā līdz pārskata gada pēdējam mēnesim sekojošā mēneša 20.datumam.  |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību unadministratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uzņēmumu ienākuma nodokļa maksātāji – komercsabiedrības, kuras izvēlas maksāt tonnāžas nodokli. |
| 2. | Tiesiskā regulējuma ietekme uz tautsaimniecību un administratīvo slogu | Nodokļu maksātājiem netiks palielināts administratīvais slogs. Nodokļu maksātājam ir izvēles tiesības, vai tas vēlas iegūt tonnāžas nodokļa maksātāja statusu vai maksāt uzņēmumu ienākuma nodokli vispārējā kārtībā.  |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav  |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi publicēta Finanšu ministrijas mājas lapā sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Projekts saskaņots ar Darba devēju asociāciju un Latvijas Tirdzniecības un rūpniecības kameru. |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina Valsts ieņēmumu dienesta līdzšinējās funkcijas un uzdevumus, neietekmē pieejamos cilvēkresursus. Noteikumu projekts nenosaka jaunas institūcijas veidošanu vai institūciju reorganizāciju un likvidāciju. |
| 3. | Cita informācija | Nav |

Finanšu ministre D.Reizniece-Ozola

Kudravecs 67122042

Diana.Kudravecs@vid.gov.lv